Priekšlikums PADOMES LĒMUMS par Eiropas Savienības nostāju Tirdzniecības un ilgtspējīgas attīstības komitejā, kas izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz Pilsoniskās sabiedrības foruma darbību un ekspertu grupas izveidi, kas vajadzīga, lai izskatītu lietas, kuras ir Tirdzniecības un ilgtspējīgas attīstības komitejas darba jomā /* COM/2012/0205 final - 2012/0100 (NLE) */





PASKAIDROJUMA RAKSTS Brīvās tirdzniecības nolīgums (BTN) starp Eiropas Savienību un tās dalībvalstīm, no vienas puses, un Korejas Republiku, no otras puses (turpmāk “nolīgums”) tika parakstīts 2010. gada 6. oktobrī un tiek provizoriski piemērots no 2011. gada 1. jūlija. Nolīguma 13.13. panta 1. punktā paredzēts, ka puses, pieņemot Tirdzniecības un ilgtspējīgas attīstības komitejas lēmumu, ne vēlāk kā viena gada laikā pēc BTN stāšanās spēkā vienojas par Pilsoniskās sabiedrības foruma darbību. Nolīguma 13.15. pantā paredzēts izveidot to personu sarakstu, kurus varētu aicināt piedalīties ekspertu grupas darbā, lai izskatītu jautājumus, kas radušies saistībā ar tirdzniecības un ilgtspējīgas attīstības (TIA) nodaļu un kurus nevarēja pienācīgi atrisināt sarunās. Pievienotais priekšlikums ir priekšlikums juridiskam instrumentam, ar ko apstiprina nostāju, ko Savienība iepriekšminētajos jautājumos pieņems Tirdzniecības un ilgtspējīgas attīstības komitejā. 2012/0100 (NLE) Priekšlikums PADOMES LĒMUMS par Eiropas Savienības nostāju Tirdzniecības un ilgtspējīgas attīstības komitejā, kas izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz Pilsoniskās sabiedrības foruma darbību un ekspertu grupas izveidi, kas vajadzīga, lai izskatītu lietas, kuras ir Tirdzniecības un ilgtspējīgas attīstības komitejas darba jomā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar tā 218. panta 9. punktu, ņemot vērā Komisijas priekšlikumu[1], tā kā: (1) Padome 2007. gada 23. aprīlī pilnvaroja Komisiju Eiropas Savienības un tās dalībvalstu vārdā risināt sarunas ar Korejas Republiku par brīvās tirdzniecības nolīgumu. (2) 2010. gada 6. oktobrī tika parakstīts Brīvās tirdzniecības nolīgums starp Eiropas Savienību un tās dalībvalstīm un Korejas Republiku (turpmāk “nolīgums”). (3) Saskaņā ar nolīguma 15.10. panta 5. punktu nolīgums tiek provizoriski piemērots no 2011. gada 1. jūlija, ievērojot tā noslēgšanu vēlāk. (4) Nolīguma 13.13. panta 1. punktā paredzēts, ka puses, pieņemot Tirdzniecības un ilgtspējīgas attīstības (TIA) komitejas lēmumu, ne vēlāk kā viena gada laikā pēc nolīguma stāšanās spēkā vienojas par Pilsoniskās sabiedrības foruma darbību. (5) Nolīguma 13.15. panta 3. punktā paredzēts izveidot to personu sarakstu, kurus varētu aicināt piedalīties ekspertu grupas darbā, lai izskatītu visus jautājumus, kas radušies saistībā ar TIA nodaļu un kurus nevarēja pienācīgi atrisināt sarunās. (6) Savienībai būtu jānosaka nostāja attiecībā uz Pilsoniskās sabiedrības foruma darbību un tādu personu sarakstu, kurus varētu aicināt piedalīties kā ekspertus, IR PIEŅĒMUSI ŠO LĒMUMU. 1. pants Nostāja, kas Savienībai jāpieņem Tirdzniecības un ilgtspējīgas attīstības komitejā, kura izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz i) nolīguma 13.13. panta 1. punktā paredzētā Pilsoniskās sabiedrības foruma darbību un ii) tādu kvalificētu indivīdu saraksta izveidi, kuri darbosies kā grupas dalībnieki saskaņā ar nolīguma 13.15. panta 3. punktu pamatojas uz Tirdzniecības un ilgtspējīgas attīstības komitejas lēmumu projektiem, kuri pievienoti šim lēmumam. 2. pants Šis lēmums stājas spēkā tā pieņemšanas dienā. Pēc ES un Korejas Tirdzniecības un ilgtspējīgas attīstības komitejas lēmumu pieņemšanas tos publicē Eiropas Savienības Oficiālajā Vēstnesī. Briselē, Padomes vārdā – priekšsēdētājs I PIELIKUMS ES UN KOREJAS TIRDZNIECĪBAS UN ILGTSPĒJĪGAS ATTĪSTĪBAS KOMITEJAS LĒMUMA projekts Nr. [..] [datums] par Pilsoniskās sabiedrības foruma darbības noteikumu pieņemšanu saskaņā ar 13.13. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses TIRDZNIECĪBAS UN ILGTSPĒJĪGAS ATTĪSTĪBAS KOMITEJA, ņemot vērā 2010. gada 6. oktobrī Briselē parakstīto Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (turpmāk “nolīgums”), un jo īpaši tā 13.13. pantu, tā kā: (1) Nolīguma 13.13. pantā paredzēts, ka abu pušu Vietējā(-s) padomdevēja grupa(-s) tiekas Pilsoniskās sabiedrības forumā. (2) Pilsoniskās sabiedrības forums nodrošina, lai Vietējās padomdevēja grupas locekļi būtu līdzsvaroti pārstāvēti. (3) Puses, pieņemot Tirdzniecības un ilgtspējīgas attīstības komitejas lēmumu, ne vēlāk kā viena gada laikā pēc šā nolīguma stāšanās spēkā vienojas par Pilsoniskās sabiedrības foruma darbību, IR PIEŅĒMUSI ŠO LĒMUMU. 1. pants Ar šo tiek izveidoti Pilsoniskās sabiedrības foruma darbības noteikumi, kuri izklāstīti šā lēmuma pielikumā. 2. pants Šis lēmums stājas spēkā tā pieņemšanas dienā. [Vietas nosaukums] (datums) Tirdzniecības un ilgtspējīgas attīstības komitejas vārdā – Korejas Republikas Tirdzniecības un ilgtspējīgas attīstības komitejas līdzpriekšsēdētājs X || Eiropas Savienības Tirdzniecības un ilgtspējīgas attīstības komitejas līdzpriekšsēdētājs X Pielikums PILSONISKĀS SABIEDRĪBAS FORUMA DARBĪBAS NOTEIKUMI 1. pants Pilsoniskās sabiedrības forumu veidos 12 ES Vietējās padomdevēja grupas locekļi un 12 Korejas Vietējās padomdevēja grupas locekļi, ko izraugās Vietējās padomdevēja grupas. Locekļiem var pievienoties padomdevēji eksperti. Kā katras puses Pilsoniskās sabiedrības foruma pārstāvji attiecīgi tiek iekļauti vismaz trīs uzņēmējdarbības organizāciju, arodbiedrību un vides nevalstisku organizāciju pārstāvji. 2. pants Pilsoniskās sabiedrības forumam ir ES un Korejas līdzpriekšsēdētājs. Līdzpriekšsēdētājus attiecīgi izraudzīsies ES Vietējā padomdevēja grupa un Korejas Vietējā(-s) padomdevēja grupa(-s) Pilsoniskās sabiedrības foruma dalībnieku vidū. Līdzpriekšsēdētāji, pamatojoties uz attiecīgo Vietējo padomdevēja grupu pieprasījumiem, izstrādās Pilsoniskās sabiedrības foruma sanāksmju dienas kārtību. Turklāt dienas kārtībā iekļauj šādus regulārus jautājumus: a) pušu informāciju par to, ka tiek īstenota nodaļa par tirdzniecību un ilgtspējīgu attīstību; b) ziņojumus par atbilstoši 13.14. pantam veiktajām apspriedēm un atbilstoši 13.15. pantam veikto ekspertu grupas darbu. 3. pants Pilsoniskās sabiedrības forums tiekas vismaz reizi gadā pārmaiņus Briselē un Seulā, ja vien puses nav nolēmušas citādi. Ārkārtas sanāksmi var rīkot pēc vienas Vietējās padomdevēja grupas pieprasījuma. II PIELIKUMS ES UN KOREJAS TIRDZNIECĪBAS UN ILGTSPĒJĪGAS ATTĪSTĪBAS KOMITEJAS LĒMUMA projekts Nr. [..] [datums] par ekspertu grupas izveidi saskaņā ar 13.15. pantu Brīvās tirdzniecības nolīgumā starp Eiropas Savienību un tās dalībvalstīm, no vienas puses, un Korejas Republiku, no otras puses TIRDZNIECĪBAS UN ILGTSPĒJĪGAS ATTĪSTĪBAS KOMITEJA, ņemot vērā 2010. gada 6. oktobrī Briselē parakstīto Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (turpmāk “puses” un “nolīgums”), un jo īpaši tā 13.15. pantu, tā kā: (1) Puse var pieprasīt, lai ekspertu grupa tiktu sasaukta izskatīt jautājumu, kas nav apmierinoši atrisināts valdības apspriedēs. (2) Ekspertu grupas ieteikumu īstenošanu uzrauga Tirdzniecības un ilgtspējīgas attīstības komiteja. (3) Puses ir izstrādājušas sarakstu, kurā ir norādītas 18 personas un kurš ir iekļauts 2. pielikumā, IR PIEŅĒMUSI ŠO LĒMUMU. 1. pants Ar šo tiek izveidots to ekspertu saraksts, kuri var piedalīties grupas darbā nolīguma 13.15. panta vajadzībām, un tas ir izklāstīts šā lēmuma pielikumā. 2. pants Šis lēmums stājas spēkā tā pieņemšanas dienā un to paziņo Korejas un ES tirdzniecības komitejai. [Vietas nosaukums] (datums) Tirdzniecības un ilgtspējīgas attīstības komitejas vārdā – Korejas Republikas Tirdzniecības un ilgtspējīgas attīstības komitejas līdzpriekšsēdētājs X || Eiropas Savienības Tirdzniecības un ilgtspējīgas attīstības komitejas līdzpriekšsēdētājs X Pielikums Ekspertu saraksts Korejas ierosinātie eksperti Kee-whahn CHAH Young Gil CHO Weon Jung KIM Suh-Yong CHUNG Taek-Whan HAN Won-Mog CHOI ES ierosinātie eksperti Eddy LAURIJSSEN Jorge CARDONA Karin LUKAS Hélène RUIZ FABRI Laurence BOISSON DE CHAZOURNES Geert VAN CALSTER Priekšsēdētāji Thomas P. PINANSKY Nguyen Van TAI Le HA THANH Jill MURRAY Ricardo MELÉNDEZ-ORTIZ Nathalie BERNASCONI-OSTERWALDER FINANŠU PĀRSKATS TIESĪBU AKTU PRIEKŠLIKUMIEM, KAS IETEKMĒ BUDŽETU 1. PRIEKŠLIKUMA NOSAUKUMS Padomes lēmums par Eiropas Savienības nostāju Tirdzniecības un ilgtspējīgas attīstības komitejā, kas izveidota ar Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses, attiecībā uz Pilsoniskās sabiedrības foruma darbību un ekspertu grupas izveidi, kas vajadzīga, lai izskatītu lietas, kuras ir Tirdzniecības un ilgtspējīgas attīstības komitejas darba jomā 2. BUDŽETA POZĪCIJAS Nodaļa un pants – Komisijas administratīvie resursi, lai segtu izdevumus par mutisko tulkošanu un norises vietu. Attiecīgajam gadam budžetā paredzētā summa – neparedzētu vajadzību gadījumā resursus iespējams piesaistīt no šādām budžeta pozīcijām: 20.02.01 – Ārējās tirdzniecības attiecības, tostarp pieeja trešo valstu tirgiem 20.01.02.11.00.02.40 – Sanāksmes, kurās piedalās tikai Komisijas darbinieki 3. FINANSIĀLĀ IETEKME ¨ Priekšlikumam nav finansiālas ietekmes ¨ Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, proti, šāda. (miljoni euro, viena zīme aiz komata) || || Budžeta pozīcija || Ieņēmumi[2] || 12 mēnešu periods, kas sākas dd/mm/gggg || [n gads] pants || Ietekme uz pašu resursiem || || Pēc darbības || [n+1] || [n+2] || [n+3] || [n+4] || [n+5] pants || || || || || pants || || || || || 4. KRĀPŠANAS APKAROŠANAS PASĀKUMI [1] OV C […], […], […] lpp. [2] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, kas atbilst bruto summām, no kurām atskaitīti 25 % iekasēšanas izmaksu.